༡ཅོ་ནེ་ཞེས་པའི་གནས་ཀྱི་བཀོད་པ།ཡུལ་འདི་ནི་བོད་སྟོད་སྨད་བར་གསུམ་གྱི་ནང་ནས་སྨད་ཕྱོགས་སྨར་རྫ་སྒང་གི་ཁོངས་སུ་གཏོགས་ཤིང་།མདོ་དབུས་མཐོ་སྒང་གི་ཤར་ཕྱོགས།བོད་ཆེན་པོའི་མདོ་སྨད་ཀྱི་ལྷོ་ཕྱོགས་སུ་ཆགས།ཡུལ་གྱི་དགེ་མཚན་ལ་ཅོ་ནེའི་བསྟན་འགྱུར་དཀར་ཆག་ལས།མདོ་ཁམས་སྨད་དུ་གཏོགས་པའི་སའི་ཆ་སྟེ།ཀླུ་ཆུ་ཞེས་གྲགས་པའི་ཉལ་འགྲོ་ཆེན་པོའི་འགྲམ།གམ་འབྲོག་རྒྱང་འབྲོག་རྩྭ་ཡི་དགེ།ཁང་ས་ཞིང་ས་ས་ཡི་དགེ།འཐུང་ཆུ་ཡུར་ཆུ་ཆུ་ཡི་དགེ།ཁང་རྡོ་འཐག་རྡོ་རྡོ་ཡི་དགེ།ཁང་ཤིང་བུད་ཤིང་ཤིང་གི་དགེ།ཞེས་དགེ་བཅུ་ཚང་བའི་གནས་མཆོག་ཏུ་བསྔགས།དེ་ལ་ཡང་སྟོད་སྨད་བར་གསུམ་དུ་དབྱེ་བས་སྟོད་ཕྱོགས་སུ་གནམ་གཤིས་གྲང་བ་དང་སྒོ་ཕྱུགས་འཚོ་སྐྱོང་ལས་ཞིང་ལས་སོགས་གཉེར་བ་ཡོད་རུང་དཀའ་བོ་འདུགསྨད་ཕྱོགས་དང་བར་ཕྱོགས་སུ་གནམ་གཤིས་ལྟོས་བཅས་སུ་དྲོད་བས་ཞིང་ལས་གཉེར་བ་དང་སིལ་ཏོག་སོགས་འདེབས་འཛུགས་བྱེད་པའི་ས་བབ་ཅུང་ལེགས་པོ་འདུགཡུལ་འདིའི་ས་ཁོངས་སམ་ས་རྒྱ་ལ་གནའ་བོའི་དུས་སུ་ཅི་འདྲ་ཡིན་པ་མི་ཤེས་མོད།ཅོ་ནེའི་ས་སྐྱོང་གི་དུས་སམ་ཅོ་ནེ་དགོན་ཁག་གི་ལོ་རྒྱུས་བྱུང་བ་ནས་ཡུལ་འདིའི་མངའ་ཁོངས་ཀྱི་ཆར་གཏོགས་པའི་གནས་ལ་ཤར་དུ་རྨེ་རིལ་ས་མཚམས་ལེ་དབར༦༠ལྷག་འབྲེལ་ཞིང་།ལྷོ་རུ་ཟོད་གྲོངདང་ཝུན་ཞན།སི་ཁྲོན་གྱི་ཟུང་ཆུདང་རྔ་བབཅས་ལ་ལེ་བར༤༠༠ལྷག་འདྲེས་ལ།ནུབ་ཕྱོགས་སུ་ཀླུ་ཆུདང་བསང་ཆུལ་ལེ་བར༡༣༠ལྷག་འབྲེལ་ཡོད།བྱང་ཕྱོགས་སུ་མཛོད་དགེ་དམེ་བོ་སྟོད་སྨདདང་ཀ་ཇུའི་གྲུ་གུལ་ལེ་བར༡༠༢ལྷག་གི་ས་མཚམས་འབྲེལ་བ་དང་།བཱ་ཙེའམ་སྤྲ་ཚལ་རྫོངནི་ཅོ་ནེའི་མངའ་ཁོངས་ཀྱི་དཀྱུལ་དུ་བསྣོལ་ཡོད་པ་སོགས་ཡུལ་འདིའི་སྤྱིའི་ས་ཁྱོན་ལ་སྤྱི་ལེ་གྲུ་བཞི་མ༣༥༠༠༢ལྷག་ཡོད་པས་ཀན་ལྷོའི་ནང་ཁུལ་གྱི་བཞི་ཆའི་གཅིག་ཙམ་ཟིན།ད་ལྟའི་ཅོ་ནེ་ནི་གྲོང་རྡལ་གསུམ་དང་ཞང་བཅུ་གཉིས་སུ་ཕྱེ་ཡོད་དེ།ལྕང་ཚལ་གྲོང་རྡལདང་མར་གྲོང་རྡལ།བྲག་ཁོག་ལུང་གྲོང་རྡལ།གནའ་ལུང་ཞངདང་མཁར་ཆེན་ཞང།མདོ་ཁོག་ཞངདང་ཉིན་པ་ཞང།ཝ་དམར་ཞངདང་ཨ་བཟི་ཐང་ཞང།ཤིན་གཙང་ཞངདང་ཁྱ་དགེ་ཞང།ཁང་ཐོག་ཞངདང་ཤོ་བ་ཞང།ཐའོ་ཡཱན་ཞངདང་གཙང་པ་བ་ཞངབཅས་སྤྱིའི་ས་ཁྱོན་ལ་སྤྱི་ལེ་གྲུ་བཞི་མ༥༤༡༩༦༨ཙམ་ཡོད།སའི་ཁོར་ཡུག་མཚོ་ངོས་ལས་ཆ་སྙོམས་བྱས་ན་སྨི༢༠༠༠ནས༤༩༢༠ཡས་མས་སུ་འཁེལ་ཞིང་།དྲོ་གྲང་གི་དབྱེ་བ་དང་དུས་བཞིའི་དབྱེ་བ་གསལ་བས་ལོ་རེའི་ཆ་སྙོམས་དྲོད་ཚད༤༦རེད་འདུགགྲོང་སྡེ་འདི་དག་ལས་ད་སྔ་བོན་གྱི་སྡེ་ཁུངས་སུ་དུད་ཁྱིམ་འདུས་པ་ནི་མདོ་ཁོག་དང་ཉིན་པ།མཁར་ཆེན་དང་ཁྱ་དགེ།བྲག་ཁོག་ལུང་སོགས་སུ་འགའ་ཤས་ཡོད་དོ།།